McBride-getuienis voor Zondo-kommissie weer uitgestel | Maroela Media
Adv. Paul Pretorius SC, getuienisleier van die kommissie, het gesê tussen 30 en 50 kennisgewings aan diegene wat betrek word, is voorberei en sal vandag (Maandag) uitgestuur word.
McBride se getuienis, wat glo lig gaan werp op die beweerde kaping van wetstoepassingsowerhede, is in Februarie ook uitgestel omdat die betrokkenes nie daaroor ingelig is nie. Sommige persone wat in sy getuienis genoem word, is glo hooggeplaaste amptenare in die veiligheidsgroepering.
Adjunkhoofregter Raymond Zondo, voorsitter van die kommissie, was min beïndruk en het daarop gewys dat die kommissie nie onbepaalde tyd het om sy werk te voltooi nie.
"'n Uitstel is op 8 Februarie toegestaan sodat diegene wat betrek word, in kennis gestel kan word daaroor. Die regspan het oor 'n tydperk van ses weke versuim om dit te doen. Dit is onaanvaarbaar. Ek besef dat die regspan hard werk en besig is, maar dié verskoning kan nie aanvaarbaar wees nie. Ek hoop, met die maatreëls wat ingestel word, dat dit nie weer gebeur nie," het Zondo gesê.
Hy het McBride se getuienis tot Donderdag uitgestel.
Ingevolge die kommissie se bepalings moet kennisgewings aan diegene wat betrek word gestuur word voordat iemand kan getuig. Pretorius het aan Zondo gesê die fout berus by hom en die regspan en dat hulle verantwoordelikheid daarvoor aanvaar.
Victor Ofentse Senna het McBride vervang as hoof van Opod nadat sy vyfjaartermyn in Februarie verstryk het.
McBride het nie vandag se verrigtinge bygewoon nie.
Mcbibe maak clowns van zondo Hahhaha hy was nie eers daar nie Zondo mors sy tyd
Vertragingstaktiek van die outjies wat hy gaan betrek! McBride het niks om te verloor nie en sal 'n punt of twee wil bewys. Die Senna snaar wat in MB se plek aangestel is sit skynbaar nog in die kuipe vas – nog niks van sy kant gehoor nie?
n Junior klerk kon die kennisgewings uitgereik het ! Dis 'n vinger iewers in 'n koek … sekerlik 'n mis koek .